आईपीएल 2018 का 41वां मैच कोलकाता नाइटराइडर्स और मुंबई इंडियन्स के बीच बुधवार को खेला जायेगा. मुंबई ने कोलकाता के खिलाफ खेले पिछले मुकाबले में जीत हासिल की थी. लिहाजा इस बार कोलकाता नई रणनीति के साथ मैदान में उतरेगी. कोलकाता के ईडन गार्डन्स में आयोजित होने वाला यह मुकाबला बेहद खास होगा. मुंबई के कप्तान रोहित शर्मा के लिए यह बतौर टी-20 कप्तान 100वां मैच होगा. रोहित ऐसा करने वाले चौथे भारतीय खिलाड़ी होंगे.